CELEX: 62018TN0758
Language: da
Date: 2018-12-21 00:00:00
Title: Sag T-758/18: Sag anlagt den 21. december 2018 — ABLV Bank mod SRB

4.3.2019   
            
            
               DA
            
            
               Den Europæiske Unions Tidende
            
            
               C 82/59
            
         
      Sag anlagt den 21. december 2018 — ABLV Bank mod SRB
      (Sag T-758/18)
      (2019/C 82/71)
      Processprog: engelsk
      
         Parter
      
      
         Sagsøger: ABLV Bank AS (Riga, Letland) (ved advokaterne O. Behrends, M. Kirchner og L. Feddern)
      
         Sagsøgt: Den Fælles Afviklingsinstans (SRB)
      
         Sagsøgerens påstande
      
      
                  —
               
               
                  Afgørelse fra SRB af 17. oktober 2018 vedrørende ABLV Bank med hensyn til SRB’s afvisning af at genberegne og tilbagebetale denne banks ex ante-bidrag til Den Fælles Afviklingsfond annulleres.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført ti anbringender.
      
                  1.
               
               
                  Første anbringende om, at SRB ikke lagde tilstrækkelig vægt på pro rata temporis-karakteren af bidrag til Afviklingsfonden.
               
            
                  2.
               
               
                  Andet anbringende om, at SRB ikke tog hensyn til SRB’s egen udtrykkelige anerkendelse af, at bidragene til Afviklingsfonden kan refunderes pro rata temporis.
               
            
                  3.
               
               
                  Tredje anbringende om, at SRB ikke tog hensyn til den udtrykkelige anerkendelse i artikel 12, stk. 1, i Kommissionens delegerende forordning 2015/63 (1) af, at der kun skyldes delvise betalinger, hvis betingelserne kun er opfyldt i en del af det pågældende år.
               
            
                  4.
               
               
                  Fjerde anbringende om, at SRB fejlagtigt støttede sig på artikel 70, stk. 4, i forordning 806/2014 (2).
               
            
                  5.
               
               
                  Femte anbringende om, at SRB støttede sig på en fejlagtig fortolkning af artikel 12, stk. 2, i Kommissionens delegerende forordning 2015/63.
               
            
                  6.
               
               
                  Sjette anbringende om, at SRB tilsidesatte retssikkerhedsprincippet og princippet om beskyttelse af den berettigede forventning.
               
            
                  7.
               
               
                  Syvende anbringende om, at SRB tilsidesatte proportionalitetsprincippet.
               
            
                  8.
               
               
                  Ottende anbringende om, at SRB tilsidesatte princippet om nemo auditor.
               
            
                  9.
               
               
                  Niende anbringende om, at SRB ikke tog hensyn til betydningen af dens tidligere handlinger.
               
            
                  10.
               
               
                  Tiende anbringende om, at SRB tilsidesatte artikel 16 og 17 i Den Europæiske Unions charter om grundlæggende rettigheder.
               
            
         (1)  Kommissionens delegerede forordning (EU) 2015/63 af 21.10.2014 om supplerende regler til Europa-Parlamentets og Rådets direktiv 2014/59/EU for så vidt angår ex ante-bidrag til afviklingsfinansieringsordninger (EUT 2015, L 11, s. 44).
      
         (2)  Europa-Parlamentets og Rådets forordning (EU) nr. 806/2014 af 15.7.2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT 2014, L 225, s. 1).